Sofija Samsone

Sofija Samsone (1913—2005) bija Zviedrijas latviešu gleznotāja.

 Dzīvesgājums 
Dzimusi 1913. gada 31. oktobrī Pilskalnes pagasta "Pupiņās" (tolaik Dvietes pagastā) zemnieku Spoģu ģimenē. Mācījās Dvietes pamatskolā un Bebrenes pamatskolā, 1932. gadā absolvēja mācības Jēkabpils valsts komercskolā. Strādāja Daugavpils skolu valdē. Apprecējās ar Pēteri Artūru Samsonu un 1938. gadā viņiem piedzima meita Astrīda Samsone.

Otrā pasaules kara beigās 1944. gadā bēgļu laivā devās uz Zviedriju. Strādāja Upsālas trauku fabrikā par skiču zīmētāju, tad Zviedrijas Dabas vēstures muzejā par zīmētāju (1950—1963), līdztekus mācoties privātā glezniecības skolā Stokholmā. Kopš 1950. gada piedalījās dažādās izstādēs, no 1954. līdz 2000. gadam dzīvoja Danderidā, vadīja arī gleznošanas kursus interesentiem. 1962. gadā Stokholmā notika viņas pirmā personālizstāde.

1995. gadā notika viņas personālizstāde Valsts Mākslas muzejā Rīgā. Mirusi 2005. gada 5. septembrī Slītē, Gotlandes salā.Nezināmā Sēlijas māksliniece — Sofija Samsone augsdaugavasnovads.lv 04.10.2023

 Literatūra 
 Rūta Muižniece. “Latviete Danderīdā”.

 Atsauces 

Kategorija:Latviešu mākslinieki
Kategorija:Zviedrijas latvieši
Kategorija:Augšdaugavas novadā dzimušie
Kategorija:1913. gadā dzimušie
Kategorija:2005. gadā mirušie